
ŠAKIŲ RAJONO SAVIVALDYBĖS MERO PATARĖJO
PAREIGYBĖS APRAŠYMAS

I. PAREIGYBĖS CHARAKTERISTIKA

	1. Šakių rajono savivaldybės mero patarėjas (toliau – mero patarėjas) yra mero politinio (asmeninio) pasitikėjimo valstybės tarnautojas.
	2. Pareigybės lygis – A.
	3. Pareigybės kategorija – 15.

II. PASKIRTIS

	4. Mero patarėjo pareigybė reikalinga padėti Šakių rajono savivaldybės merui (toliau – savivaldybės meras) vykdyti Lietuvos Respublikos vietos savivaldos įstatymo nustatytus savivaldybės mero įgaliojimus.

III. VEIKLOS SRITYS

	5. Mero patarėjo pareigas einantis valstybės tarnautojas vykdo funkcijas specialioje veiklos srityje – vietos savivaldoje.

IV. SPECIALIEJI REIKALAVIMAI MERO PATARĖJO PAREIGAS EINANČIAM
VALSTYBĖS TARNAUTOJUI

	6. Valstybės tarnautojas, einantis mero patarėjo pareigas, turi atitikti šiuos specialiuosius reikalavimus:
	6.1. turėti aukštąjį universitetinį arba jam prilygintą išsilavinimą;
	6.2. būti susipažinęs ir mokėti taikyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius vietos savivaldą, viešąjį administravimą, valstybės tarnybą, įmonių veiklą;
	6.3. išmanyti viešųjų ryšių strategiją ir procesus;
	6.4. išmanyti raštvedybos taisykles;
	6.5. mokėti dirbti Microsoft Office programiniu paketu;
                      6.6. mokėti valdyti, kaupti, analizuoti, sisteminti, apibendrinti informaciją ir rengti išvadas;
                      6.7. mokėti savarankiškai planuoti ir organizuoti savo veiklą.

V. MERO PATARĖJO PAREIGAS EINANČIO VALSTYBĖS TARNAUTOJO FUNKCIJOS
	
        7. Mero patarėjo pareigas einantis politinio (asmeninio) pasitikėjimo valstybės tarnautojas vykdo šias funkcijas:
	7.1. vadovaujasi Lietuvos Respublikos įstatymais, Vyriausybės nutarimais ir kitais norminiais aktais, Šakių rajono savivaldybės (toliau tekste – Savivaldybės) tarybos sprendimais, Mero potvarkiais, Savivaldybės vidaus darbo tvarkos taisyklėmis ir šiuo pareigybės aprašymu;
                     7.2. renka informaciją apie Savivaldybės veiklą, ją apibendrina ir pateikia merui;
                     7.3. siekdamas užtikrinti sėkmingą informacijos sklaidos organizacinį darbą, bendradarbiauja su Savivaldybės administracijos struktūrinių padalinių vadovais, kitų įstaigų darbuotojais, žiniasklaidos atstovais;
                     7.4. analizuoja aktualiausius procesus rajone, jų įtaką rajono raidai ir teikia savivaldybės merui atitinkamus pasiūlymus;
                     7.5. dalyvauja įgyvendinant rajono strateginį planą, inicijuoja jame numatytas reformas, teikia savivaldybės merui pasiūlymus ir išvadas dėl pagrindinių šių reformų įgyvendinimo principų;
                     7.6. padeda įgyvendinti savivaldybės mero ir savivaldybės tarybos suformuotą politiką;
                     7.7. reikalui esant, dalyvauja savivaldybės tarybos, jos komitetų, komisijų, darbo grupių posėdžiuose, pasitarimuose;                   
                      7.8. dalyvauja savivaldybės administracijos padalinių, savivaldybės kontroliuojamų įmonių, savivaldybės įstaigų, organizacijų atstovų pasitarimuose dėl savivaldybės tarybai, savivaldybės merui svarstyti teikiamų ūkinių, investicinių, socialinių, kultūrinių, demografinių, ekologinių ir kitų sričių projektų;
                      7.9. kuruoja nevyriausybinių organizacijų veiklą, bendradarbiauja su rajono savivaldybės NVO taryba;
                     7.10. skirsto ir kontroliuoja savivaldybėje gaunamus merui adresuotus dokumentus;  
                     7.11. atlieka gyventojų prašymų, skundų ir pasiūlymų žemės ūkio, švietimo, kultūros, socialinės politikos ir kaimo bendruomenėms kylančiais klausimais nagrinėjimą;
         7.12. vykdo kitus Mero pavedimus, susijusius su Mero institucijos funkcijomis, teisėmis ir pareigomis.
          8. Mero patarėjas, vykdydamas savo funkcijas turi teisę, suderinęs su Savivaldybės administracijos direktoriumi, gauti iš administracijos skyrių informaciją pagal kompetenciją. 

VI. MERO PATARĖJO PAREIGAS EINANČIO VALSTYBĖS TARNAUTOJO PAVALDUMAS
	
                       9. Mero patarėjo pareigas einantis politinio (asmeninio) pasitikėjimo valstybės tarnautojas yra tiesiogiai pavaldus Merui.

Susipažinau
(parašas)
(vardas ir pavardė)

